หุ้นปิดเช้าลบ 5.56 จุด
SET ช่วงเช้าปิดที่ระดับ 773.30 จุด ลดลง 5.56 จุด(-0.71%)มูลค่าการซื้อขาย 10,954.94 ล้านบาท ขายล็อคกำไรก่อนปิดงบ Q1/53,รอผลเจรจานายก-เสื้อแดง
29 มี.ค. 2553

SET ช่วงเช้าปิดที่ระดับ 773.30 จุด ลดลง 5.56 จุด(-0.71%)มูลค่าการซื้อขาย 10,954.94 ล้านบาท ขายล็อคกำไรก่อนปิดงบ Q1/53,รอผลเจรจานายก-เสื้อแดง
นักวิเคราะห์ฯเผยตลาดหุ้นไทยเช้านี้ปรับตัวลง ผลจากปัจจัยในประเทศเป็นหลักกรณีการเจรจาระหว่างนายกฯและแกนนำเสื้อแดงที่ต้องรอดูว่าผลออกมาจะเป็นอย่างไร ประกอบกับนักลงทุนบางส่วนได้ทำการล็อคกำไรไว้ก่อนปิดงบฯ Q1/53 ทำให้มี profit taking รวมทั้งดัชนีฯได้หลุดแนวรับ 780 จุดทำให้มีแรงขายบางส่วนออกมา ด้านตลาดภูมิภาคเช้านี้ก็แกว่งทั้งบวก-ลบ ช่วงบ่ายรอดูว่าจะยืนเหนือ 772 จุดได้หรือไม่ พร้อมให้แนวรับ 769,762 ส่วนแนวต้าน 772 ก่อน-ถัดไปอยู่ที่ 776 จุด
ตลาดหลักทรัพย์ปิดตลาดช่วงเช้าวันนี้ที่ระดับ 773.30 จุด ลดลง 5.56 จุด(-0.71%)มูลค่าการซื้อขาย 10,954.94 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนลบเป็นส่วนใหญ่ โดยแตะจุดสูงสุดของช่วงเช้าที่ 782.47 จุด และแตะจุดต่ำสุดของช่วงเช้าที่ระดับ 769.14 จุด
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.พัฒนสิน กล่าวว่า ตลาดหุ้นไทยเช้านี้ปรับตัวลง มองว่าน่าจะเป็นผลจากปัจจัยภายในประเทศเป็นหลักในเรื่องของการเมืองที่ต้องจับตารอดูว่าผลการเจรจารอบ 2 ระหว่างนายกรัฐมนตรและแกนนำเสื้อแดง เนื่องจากขณะนี้ยังไม่มีความชัดเจน ประกอบกับมองว่านักลงทุนบางส่วนได้มีการล็อคกำไรไว้ก่อน เนื่องจากใกล้ปิดงบไตรมาส 1/53 แล้ว ทำให้มี profit taking 
"ปกติพอใกล้ปิดงบฯก็จะมี window dressing ซึ่งก็มักจะเป็นแรงซื้อ แต่เนื่องจากช่วงที่ผ่านมามีการซื้อค่อนข้างมากแล้ว ดังนั้นงวดนี้ก่อนที่จะปิด window ก็เลยมีการล็อคกำไรไว้ก่อน"นายถนอมศักดิ์ กล่าว
นอกจากนี้ สัญญาณทางเทคนิคได้หลุดแนวรับที่ 780 จุด ทำให้มีแรงขายบางส่วนออกมา และตอนนี้ก็อยู่ที่ว่าจะหลุดแนวรับ 772 จุด ซึ่งเป็นเส้นค่าเฉลี่ย 10 วันอีกหรือไม่ หากหลุดก็มีโอกาสที่จะปรับตัวลงได้อีก ดังนั้น Sentiment ตลาดบ้านเราตอนนี้จึงปรับตัวลง ส่วนตลาดหุ้นอื่นในภูมิภาคเอเชียเช้านี้ก็มีการแกว่งตัวทั้งในแดนบวก-ลบ 
แนวโน้มการลงทุนในช่วงบ่ายนี้ นายถนอมศักดิ์ กล่าวว่า ต้องจับตาดูว่าตลาดฯจะสามารถยืนเหนือระดับ 772 จุดได้หรือไม่ พร้อมให้แนวรับ 769,762 จุด ส่วนแนวต้านให้ไว้ที่ 772 จุดก่อน ถัดไปอยู่ที่ 776 จุด  
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTTAR  มูลค่าการซื้อขาย 1,157.17 ล้านบาท ปิดที่  28.00 บาท ลดลง  0.25 บาท          IVL    มูลค่าการซื้อขาย   818.65 ล้านบาท ปิดที่  17.60 บาท ลดลง  0.40 บาท          PTTEP  มูลค่าการซื้อขาย   806.15 ล้านบาท ปิดที่ 144.00 บาท ลดลง  2.00 บาท          PTT    มูลค่าการซื้อขาย   743.09 ล้านบาท ปิดที่ 249.00 บาท ลดลง  2.00 บาท          TCAP   มูลค่าการซื้อขาย   529.62 ล้านบาท ปิดที่  24.30 บาท ลดลง  0.20 บาท